
1. Na sliki plakata (v SU) si oglejte popravna znamenja in jih primerjajte z znamenji v Slovenskem pravopisu (člen 24).


2. Napake v povedih učenca popravite s popravnimi znamenji. 
Otrok se je naglas zasmejal.
Kužek piki je šel na po tep.
Oddaja je zelo zaminiva.
Maja je moja prijateljica najbolša.
Si že napisau pismo detku mrazu?
Oče in mama nista morala na roditelski sestanek.

3. S popravnimi znamenji popravite besedilo drugošolke.

Moj delovni dan

Zjutraj se zbudim ob pol sedmih. Nato se oblečem v oblačila za šolo. Potem mi mami naredi zajterk. Ko, poje zajtrek pospravim iz mize. Potem si skrbno umijem zobe. Uzemem torbo in mami me odpelje v šolo. V garderobi se prvbujem. Poslovim se od mame. Nato grem v razred. pripravim si stvari na začetek pouka. V soli se učim. Tudi zabavamo se. Potem gremo na kosilo. V podaljanem bivanju naredi domačo nalogo. Če mi je še kaj ostane naredim doma. mami mi jo pregleda. Če ni prav popravim. Nato grem vaditi klavir. Potem se grem igrati. Nato povečerjam. Skrbno si umijem zobe. oblečem se v pižamo. Grem v posteljo. Ati ali mami mi prebereta knjigo.


4. [bookmark: _GoBack]Zamislite si, da boste kot učitelj/učiteljica učencem brali Sapramiško. Pripravite se na glasno branje, tj. opremite besedilo tako, da med branjem ne boste delali pravorečnih napak. Pomagajte si s Slovenskim pravopisom. Posebej pozorni bodite na izgovor podčrtanih besed. Nalogo boste reševali na vajah.
Na robu travnika stoji star skedenj. Sredi skednja je luknja. In ker je to mišja luknja, živi v njej miška. Siva. Z dolgimi brčicami. Z rožnatimi nožicami in okroglimi očmi. Čedna miška srednje starosti. 
Zjutraj se je miška zbudila, se pretegnila in si očedila smrček in nožice. Potem je vzela krpico ter z njo očedila tablico nad luknjo, kjer je pisalo SAPRA, MIŠ, tako je bilo namreč miški ime.
Ko je bilo to delo opravljeno, si je miška Sapra pomela sprednji šapici in sedla k zajtrku. Prejšnji dan je namreč dobila od sestrične v dar tri velike lešnike, pa jih ni hotela kar takoj pojesti, ampak si jih je prihranila za danes zjutraj, ker je bila nedelja. Ker na svetu je pač taka navada, da je ob nedeljah hrana boljša kot ob delavnikih – kdove zakaj, ampak tako je.
Miška Sapra se je pogledala v košček razbitega ogledalca in si zaželela dober tek, odprla je gobček, ugriznila v lešnik in – au, au!
Miška je zavpila od jeze in bolečine in se zgrabila za smrček. Zob! Zob je bil nalomljen, levi od obeh sprednjih, snežno belih, ostrih zob. In kako je to bolelo!
– Ali ni to grozno? je vprašala miška samo sebe in si odgovorila: 
– Res, to je več kot grozno. To je grozanska nesreča.
Potočila je drobno mišjo solzo in se zamislila. Zob se je hudo majal. Ampak mogoče se bo spet zarastel, se je tolažila Sapra, samo trdih stvari ne bom smela gristi z njim. Jesti pa je vendarle treba. In lešnikov je škoda, lešnike je treba pojesti. 
Samo z bolnim zobom ne morem streti lupine, to je tisto. Jedrce lahko zgrizem z zdravim zobom, lupine pa ne, torej ... torej moram naprositi koga, da mi stre lupino.
Bi šlo tudi brez tega? Miška je nekajkrat vrgla lešnik z vso močjo ob tla – nič. Sedla je nanj in se naredila tako težko, kolikor je mogla – nič. Torej potrebujem pomoč, je sklenila miška Sapra, si vtaknila vse tri lešnike pod pazduho in se odpravila ven. V gozd.
Izbrala si je najmanjšo gozdno stezico in jo ubrala po njej. Nekam me bo že pripeljala, je pomislila Sapra. Hodila je, se držala za gobček in od časa do časa spustila drobcen mišji vzdih, malo zaradi bolečin, malo pa tudi zaradi lakote.
[…]
Obrnil ji je hrbet in se sploh ni več hotel pogovarjati.
– No, pa adijo, je užaljeno rekla miška in se odpravila naprej. 
Hodila je, se držala za gobček in od časa do časa tiho zastokala, malo od bolečin, malo od lakote, malo pa tudi od užaljenosti.
Pri vznožju velikega bora je stala veverica in si ob hrapavi skorji brusila krempeljce. Tako je bila zaverovana v to opravilo, da niti ni čutila, ko jo je miška Sapra pocukala za rep. Šele ko jo je miška pocukala močneje, se je bliskovito obrnila in zavpila:
– Kaj se pa to pravi? Moj rep ni občinski!
– Ne jezi se no! je prijazno rekla Sapra.
 – Bom že sama vedela, kdaj naj se jezim, je rekla veverica, pusti moj rep pri miru. Saj imaš svojega.
Obrnila je miški hrbet in si spet začela brusiti krempeljce.
– Hotela sem te nekaj prositi, je negotovo zamrmrala miška.
– No, krasno. Še to, je zagodrnjala veverica.
 – Ja. Če bi mi hotela pregrizniti lešnik, veš, ker mene boli zob, veš, ker sem ga zlomila.
[…]
Sapra si ni dala dvakrat reči, potresla je grm in lešniki so se usuli po tleh. Nabrala jih je, kolikor je mogla nesti, in se odpravila proti domu. Strahec ji je spet razsvetljeval pot. In ko sta bila spet v domačem skednju, je strahec dejal:
– Dober tek, Sapramiška. In zapomni si: na tej jasi zorijo lešniki vsako noč od polnoči do ene, potem pa izginejo.
– Hvala, strahec, pa še kaj pridi, je rekla miška.
– Ni za kaj, je odvrnil strahec, zdaj pa adijo. Še tri minute manjka do ene, se pravi, da moram še tri minute strašiti – uuu huuu, jaz sem straaah – se bova že še kaj videla, adijo, straaah, huuu ...
In točno ob eni je strahec izginil brez sledu. Miška pa je počepnila k velikemu kupu lešnikov. 
Ugriznila je v prvega – joj, kako je bil dober! Drugi še boljši! Tretji še boljši! Imenitni lešniki, najboljši na svetu! In miška se je najedla kot še nikoli in še nikoli prej ni tako dobro spala kot to noč.
Zjutraj je vstala, se pretegnila in si očedila smrček in nožice. Potem je vzela krpico ter z njo očedila tablico nad luknjo, kjer je pisalo SAPRA, MIŠ. In zdaj si je pomela sprednji šapici in sedla k zajtrku, pogledala se je v košček razbitega ogledalca in si zaželela dober tek. Najedla se je čarovnih lešnikov, in ko se je potrepljala po napetem trebuščku, ji je šinilo nekaj v glavo.
Snela je tablico, kjer je pisalo njeno ime, jo obrnila in obesila nazaj, nanjo pa z velikimi črkami napisala:  SAPRAMIŠKA, NAJSREČNEJŠA MIŠ NA SVETU.
		
		(Vir: Svetlana Makarovič: Sapramiška. Ljubljana: Mladinska knjiga, 2007.)

